( 246 ) 
que l’on leur doit beaucoup, et que l’on leur assigne et 
donne plusieurs termes de payements, mais on ne leur 
tient chose que l’on leur promette, et que ne tenez foy 
ne promesse quelconque par quoy comme les premiers, 
ils vous deffient, courrent pillent et vous chargent par 
tout. 
Aussy, Monsieur, si vous faictes chercher vos bonnes 
villes, vous ne trouverez poinct, qu’il y ait homme de 
quel estat qu'il soit, qui ait ni blé ne vin chez luy, ne 
qui ait faict ou face quelconque provision, pour doubté 
que l’on ne les prengne, et asseurement s’il venoit quel- 
que puissance devant l’une de vos villes, quelque des- 
pense que l’on ait mise à la fortifier, elle ne tiendroit 
pas huit jours, que par faulte de famine et faulte de 
provision ne la convenist rendre, et jamais ne se fera 
autrement , si autre remède et prouision n’est par vous 
mis et donné au faict de votre Estat. 
Et seurement Monsieur, il faut dire que tout l’incon- 
venient et pauureté que vous et vos subiects supportez 
aujourd'hui, vient par ce desordre de vostre estat, car 
avecque ce que dessus vous avez du passé prins plu- 
sieurs de votre maison, ausquels aussy communiqué vos 
secrels affaires, et quant n’auez peu les entretenir, ils 
vous ont délaissé et habandonné, et sont ceulx qui sça- 
uent vos affaires votre pauureté, votre conduite, et vous 
empeschent en tout ce qui leur est possible. 
Et pour ce très redoubté et Souverain Seigneur, que 
les choses sont és termes comme vous les voiez, et si 
